CELEX: 62020TB0160
Language: el
Date: 2021-03-17 00:00:00
Title: Υπόθεση T-160/20: Διάταξη του Γενικού Δικαστηρίου της 17ης Μαρτίου 2021 — 3M Belgium κατά ECHA [Προσφυγή ακυρώσεως – REACH – Προσδιορισμός του υπερφθοροβουτανοσουλφονικού οξέος (PFBS) και των αλάτων του ως ουσίας που προκαλεί πολύ μεγάλη ανησυχία – Εγγραφή στον κατάλογο υποψηφίων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 – Προθεσμία άσκησης προσφυγής – Άρθρο 59, παράγραφος 10, του κανονισμού 1907/2006 – Άρθρο 59 του Κανονισμού Διαδικασίας – Απαράδεκτο]

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/53
            
         
      Διάταξη του Γενικού Δικαστηρίου της 17ης Μαρτίου 2021 — 3M Belgium κατά ECHA
      (Υπόθεση T-160/20) (1)
      
      (Προσφυγή ακυρώσεως - REACH - Προσδιορισμός του υπερφθοροβουτανοσουλφονικού οξέος (PFBS) και των αλάτων του ως ουσίας που προκαλεί πολύ μεγάλη ανησυχία - Εγγραφή στον κατάλογο υποψηφίων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 - Προθεσμία άσκησης προσφυγής - Άρθρο 59, παράγραφος 10, του κανονισμού 1907/2006 - Άρθρο 59 του Κανονισμού Διαδικασίας - Απαράδεκτο)
      (2021/C 182/72)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: 3M Belgium (Diegem, Βέλγιο) (εκπρόσωποι: J.-P. Montfort και T. Delille, δικηγόροι)
      
         Καθού: Ευρωπαϊκός Οργανισμός Χημικών Προϊόντων (εκπρόσωποι: M. Heikkilä, W. Broere και T. Zbihlej)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως ECHA/01/2020 του ECHA της 16ης Ιανουαρίου 2020 σχετικά με την εγγραφή του υπερφθοροβουτανοσουλφονικού οξέος και των αλάτων του στον κατάλογο υποψηφίων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, σ. 3).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η έκδοση αποφάσεως επί της αιτήσεως παρεμβάσεως του European Chemical Industry Council (CEFIC).
               
            
                  3)
               
               
                  Η 3M Belgium φέρει τα δικαστικά έξοδά της καθώς και τα έξοδα στα οποία υποβλήθηκε ο Ευρωπαϊκός Οργανισμός Χημικών Προϊόντων (ECHA), εξαιρουμένων των σχετικών με την αίτηση παρεμβάσεως εξόδων.
               
            
                  4)
               
               
                  Η 3M Belgium, ο ECHA και το CEFIC φέρουν τα σχετικά με την αίτηση παρεμβάσεως δικαστικά έξοδά τους.
               
            
         (1)  EE C 201 της 15.6.2020.